கேள்வி: மகர்நோன்புச்சாவடி வெங்கடசுப்பய்யர் குறித்து விரிவாக சொல்லுங்கள்.
பதில்: அகுமதுகுல மகர்நோன்புச்சாவடி வெங்கடசுப்பையா (''Manambuchavadi Venkatasubbayyar''; 1803-1862) என்பவர் கருநாடக இசை பாடகரும் இசையமைப்பாளர் ஆவார். இவர் அமசத்வானி ராகத்தில் வர்ணம் ஜலஜாக்சியை இயற்றினார். இவர் புகழ்பெற்ற இசையமைப்பாளர் தியாகராஜர் உறவினரும் நேரடி மாணவரும் ஆவார். இவர் ஒரு திறமையான பாடகரும் புகழ்பெற்ற ஆசிரியராகவும் இருந்தார். இவர் தெலுங்கு மொழி சமசுகிருதத்தில் அறிஞராக இருந்தார். இவர் தெலுங்கு மொழியில் இசையமைத்தார். வெங்கடசுப்பையா தமிழ்நாடு தஞ்சாவூர் மாவட்டத்தில் உள்ள மகர்நோன்புச்சாவடியில் பிறந்தார். இவர் தனது வாழ்க்கையின் பெரும்பகுதியை தியாகராஜாவுடன் கழித்தார். மேலும் அவரது பல பாடல்களைப் பாதுகாக்க உதவினார். வெங்கடசுப்பைய்யாவின் மாணவர்களில் ஐந்து பேர், மகா வைத்தியநாதையர், பட்டணம் சுப்பிரமணிய ஐயர், சரபா சாசுதிரி, தியாகராஜா (சிறந்த இசையமைப்பாளர் தியாகராஜர் பேரன்) மற்றும் பிடில் வெங்கோப ராவ் ஆகியோர். இவர்கள் பின்னர் புகழ்பெற்ற இசையமைப்பாளர்கள்/இசைக்கலைஞர்களாக விளங்கினர். மேலும், தியாகராஜரின் பாடல்களை ஆந்திராவுக்கு எடுத்துச் சென்ற சுசர்லா தட்சிணமூர்த்தி சாசுதிரிக்கும் இவர் கற்பித்தார். வெங்கடசுப்பைய்யாவின் பாடல்களில் முத்திரை வெங்கடேசனைக் கொண்டிருந்தது.